3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

บริการหลักของบริษัทมี 4 ประเภทคือ

1. การประกันภัยรถยนต์โดยแบ่งเป็น 3 กลุ่มคือ

1.1 การประกันภัยรถยนต์ตามพระราชบัญญัติคุ้มครองผู้ประสบภัยจากรถพ.ศ.2535

1.2 การประกันภัยรถยนต์ประเภท 3 หรือคุ้มครองความรับผิดชอบต่อบุคคลภายนอก

คือการประกันที่ขยายความคุ้มครองจากข้อ 1.1 ให้รวมไปถึงทรัพย์สินบุคคล

ภายนอก

3.  การประกันภัยรถยนต์ประเภท 2 คือการประกันที่คุ้มครองถึงข้อ 1.1, 1.2 และ

  ขยายความคุ้มครองรวมไปถึงความสูญหาย และไฟไหม้ของตัวรถยนต์ที่ทำประกัน

4.  การประกันภัยรถยนต์ประเภท 1 หรือคุ้มครองรวม คือการประกันที่คุ้มครองถึง

    ข้อ 1.1, 1.2, 1.3 และขยายความคุ้มครองรวมไปถึงความเสียหายต่อตัวรถยนต์

ที่ทำประกันด้วย

  2. การประกันอัคคีภัยคือ การทำสัญญารับเสี่ยงภัย โดยบริษัทตกลงจะชดใช้ค่าสินไหม

  ทดแทนแก่ผู้เอาประกันในกรณีที่ทรัพย์สินที่เอาประกัน ได้เกิดความเสียหายอันเนื่องมา

  จากเพลิงไหม้ หรือฟ้าผ่า รวมทั้งการระเบิดของแก๊สที่ใช้ประกอบการอุปโภคบริโภค

  3. การประกันภัยทางทะเลและขนส่งคือ การทำสัญญารับเสี่ยงภัย โดยบริษัทตกลงชดใช้

  ค่าสินไหมทดแทนแก่ผู้เอาประกันในกรณีที่ทรัพย์สินที่เอาประกันได้เกิดความเสียหาย

  อันเนื่องมาจากการขนส่ง

  4. การประกันภัยเบ็ดเตล็ด ซึ่งประกอบด้วยการประกันวินาศภัยอีกมากมายหลายประเภท

  เช่น การประกันอุบัติเหตุส่วนบุคคล , การประกันอุบัติเหตุเดินทาง , การประกัน

  การเสี่ยงภัยระหว่างก่อสร้าง ,การประกันโจรกรรม เป็นต้น

การตลาดและภาวะการแข่งขัน

กลยุทธ์ในการแข่งขันการให้บริการที่รวดเร็ว, สะดวกพร้อมกับสร้างความประทับให้กับ

ผู้เอาประกัน และประชาสัมพันธ์ให้รู้จักบริษัทมากขึ้น และใช้เทคโนโลยีการสื่อสารทันสมัย

ทุกรูปแบบ และฝึกอบรมให้พนักงานมีคุณภาพตลอดเวลา

 จุดเด่น

- เป็นบริษัทที่ดำเนินการด้านการประกันภัยรถยนต์มายาวนานเกือบจะที่สุด ในบรรดา

  บริษัทประกันภัยในปัจจุบัน ซึ่งทำให้มีประสบการณ์ในการให้บริการแก่ผู้เอาประกันภัย

  และผู้เกี่ยวข้อง พร้อมกับมีฐานข้อมูลในการกำหนดการรับประกันภัยที่ค่อนข้างสมบูรณ์

- ฐานลูกค้าที่ค่อนข้างจะยาวนานกับทางบริษัท

- มีวัฒนธรรมของบริษัทที่เข้าใจความต้องการของลูกค้า และผู้เกี่ยวข้องเป็นอย่างดี

  ซึ่งทำให้ลูกค้าและ ผู้เกี่ยวข้องประทับใจกับการให้บริการของบริษัท

  - บริษัทมีฐานลูกค้าที่ค่อนข้างจะมีการกระจายที่ดี กอปรกับเงินกองทุนของบริษัท

  ที่ค่อนข้างมาก ทำให้บริษัทมีความสามารถในการที่จะรับเสี่ยงภัยไว้เองได้ค่อนข้างสูง

 จุดด้อย

  - งานของทางบริษัทเป็นงานที่มาจากการตลาดโดยตรง ไม่มีงานที่ได้รับจากความสัมพันธ์

  ของการถือหุ้น ( CAPTIVE BUSINESS )

 ลูกค้ากลุ่มเป้าหมายของบริษัท

เนื่องจากงานประกันภัยที่เป็นงานด้านอุตสาหกรรมใหญ่ ๆ นั้น ส่วนใหญ่จะเป็น

การประกันภัยกับบริษัทประกันภัยที่มีความสัมพันธ์กันในรูปของการลงทุน ดังนั้นจาก

โครงสร้างของบริษัท ทางบริษัทมีเป้าหมายในการที่จะทำการตลาดในกลุ่มลูกค้ารายย่อย

หรือขนาดกลางซึ่งจะมีความอิสระในการเลือกบริษัทประกันภัยค่อนข้างสูง ทำให้จุดเด่น

ในการให้บริการของบริษัทสามารถมีอิทธิพลต่อการตัดสินใจได้สูง

เศรษฐกิจไทยในปี 2543 ยังคงขยายตัวต่อเนื่องจากปีก่อน โดยได้รับปัจจัยสนับสนุน

จากการฟื้นตัวของอุปสงค์รวมภายในประเทศ การใช้จ่ายของภาครัฐและการขยายตัวของ

การส่งออก ซึ่งส่งผลดีต่อธุรกิจประกันวินาศภัยทั้งระบบให้ฟื้นขยายตัวเป็นบวกอีกครั้ง

ในปี 2543 หลังจากที่ธุรกิจได้ตกต่ำลงตั้งแต่ปี 2540 ถึงปี 2542 จะเห็นได้จากเบี้ยประกันภัย

รับโดยตรงรวมของธุรกิจประกันวินาศภัยในปี 2543 มีมูลค่าประมาณ 50,321 ล้านบาท

เพิ่มขึ้นจากปี 2542 ร้อยละ 10.1

 ตารางเบี้ยประกันภัยรับของการประกันวินาศภัยทั้งระบบโดยตรงแยกตามประเภทของการประกันภัย 

[TABLE]

การจัดหาผลิตภัณฑ์หรือบริการ

กรมธรรม์ประกันภัยเป็นผลิตภัณฑ์ของบริษัท ซึ่งกระทำผ่านตัวกล่างได้ 3 วิธีดังนี้:-

1.  การจำหน่ายผ่าน ตัวแทนประกันวินาศภัยในพระราชบัญญัติประกันวินาศภัย พ.ศ. 2535

มาตรา 4 ได้ให้คำจำกัดความไว้ว่า “ตัวแทนประกันวินาศภัย หมายความว่า ผู้ซึ่งบริษัท

มอบหมายให้ทำการชักชวนให้บุคคลทำสัญญาประกันภัยกับบริษัท”

2.  การจำหน่ายโดยผ่าน นายหน้าประกันภัยในพระราชบัญญัติประกันวินาศภัย พ.ศ. 2535

มาตรา 4 ได้ให้คำจำกัดความไว้ว่า “นายหน้าประกันวินาศภัยหมายความว่า ผู้ซึ่งชี้ช่อง

หรือจัดการให้บุคคลทำสัญญาประกันภัยกับบริษัท โดยหวังบำเหน็จเนื่องจากการนั้น”

3.  การจำหน่ายตรงโดยอาศัยพนักงานของบริษัท

นโยบายการลงทุนของบริษัท

การลงทุนของบริษัท ต้องอยู่ภายในขอบเขตของพระราชบัญญัติประกันวินาศภัย พ.ศ. 2535

เช่น

- การซื้อหุ้น หรือหุ้นกู้ของบริษัทจำกัด บริษัทซื้อไม่เกินร้อยละ 10 ของจำนวนหุ้นที่ออก

จำหน่ายทั้งหมด และรวมกันไม่เกินร้อยละ 30 ของสินทรัพย์ของบริษัท

- การซื้อหน่วยลงทุนของบริษัทจำกัด บริษัทซื้อไม่เกินร้อยละ 10 ของจำนวนหน่วยลงทุน

ที่ออกจำหน่ายทั้งหมดของแต่ละกองทุน และรวมทุกกองทุนไม่เกินร้อยละ 20 ของสินทรัพย์

ของบริษัท

การดำรงเงินกองทุน

บริษัทได้ดำรงเงินกองทุนขณะที่ประกอบธุรกิจประกันวินาศภัยเป็นจำนวนไม่น้อยกว่า

ร้อยละ 10 ของเบี้ยประกันภัยสุทธิที่ได้รับทั้งหมดสำหรับปีปฎิทินที่ผ่านมา และไม่ต่ำกว่า

30 ล้านบาท ตามพระราชบัญญัติประกันวินาศภัย 2535 โดย ณ วันที่ 31 ธันวาคม 2543

บริษัทได้มีเงินกองทุนตามราคาประเมินคิดเป็น 608,230,262 บาท

สภาพคล่อง

การบริหารสภาพคล่องสำหรับเบี้ยประกันภัยรับของบริษัทต่อค่าสินไหมทดแทน ได้มี

สัดส่วนที่เหมาะสม โดยในปี 2543 อัตราค่าสินไหมทดแทนต่อเบี้ยประกันภัยรับที่ถือเป็นรายได้

คิดเป็นร้อยละ 46.32 ซึ่งลดลงจากปี 2542 ถึงร้อยละ 8.7